# Josepha Barbara Auernhammer

Josepha Barbara Auernhammer (nascuda el 25 de setembre de 1758 a Viena, morta el 30 de gener de 1820 a la mateixa ciutat) fou una pianista i compositora austríaca, onzè fill de Johann Michael (no "von") Auernhammer i Elisabeth Timmer.

## Vida i obra

Josepha Barbara Auernhammer va estudiar amb Georg Friedrich Richter,Leopold Kozeluch i des del 1781 amb Mozart, de qui es va enamorar. El 27 de juny de 1781, Mozart va escriure sobre ella:
| « | (alemany) Ich bin fast täglich nach Tisch bei H: v: Auerhammer; – Die freulle ist ein scheusal! – spielt aber zum entzücken; nur geht ihr der Wahre, feine singende geschmack im Cantabile ab; sie verzupft alles. | (català) Vaig gairebé cada dia, després de sopar a ca n'Auerhammer; - La senyoreta és un monstre! - però toca de manera deliciosa; tot i que li manca la qualitat genuïna i cabdal del cantabile; s'arrenca massa. | » |
| — Helmut Breidenstein, Mozarts Tempo-System: Ein Handbuch für die professionelle Praxis ||||
Aquell any, Mozart va dedicar-li les sonates per a piano i violí K. 296, K. 376 i K. 380. (La dedicatòria a Auernhammer per a l'edició de les variacions de piano "Ah, vous dirais je, maman" KV 265 va ser afegida el 1785 per l'editor Christoph Torricella.)
Auernhammer va corregir la publicació de diverses sonates de Mozart. L'Abat Stadler descriu la seva forma de tocar el piano amb Mozart com a molt profunda. Durant un concert privat a Viena, el 23 de novembre de 1781, va tocar amb Mozart la Sonata per a dos pianos K. 448 i el doble Concert K. 365. Van interpretar altres concerts junts el gener de 1782 i el 26 de maig de 1782.
Després de la mort de son pare, Mozart va proporcionar a Auernhammer allotjament a ca la baronessa Waldstätten. El 1786 Auernhammer es va casar amb Johann Bessenig (vers 1752-1837), amb qui va tenir quatre fills. Participà regularment a concerts privats i al Burgtheater. Així, el 25 de març de 1801, immediatament després de la fi de la composició, va tocar el Concert per a piano en do major, Op 15, de Ludwig van Beethoven. El seu darrer concert públic va ser el 21 de març de 1813 amb la seva filla, Marianna Auenheim, que era una coneguda professora i pianista.
Auernhammer va escriure principalment música per a piano, en particular variacions, que es caracteritzen per un coneixement profund de les tècniques pianístiques i l'ús hàbil de l'instrument. Va publicar deu llibres de « Variacions per a piano ». En un quadern manuscrit, va recollir sis lieders alemanys (1790).
Va morir a Viena i va ser enterrada al cementiri de Sankt Marx.

## Obres (selecció)

* Dix Variations composées et dediées a Madame la Baronne de Braun par Madame Jos. Aurnhammer, Op. 63

## Bibliografia

* (alemany) Constantin von Wurzbach: Bösenhönig, Josepha. a: Biographisches Lexikon des Kaiserthums Oesterreich. 2a part. Editorial de la institució tipogràfica-literària-artística (L. C. Zamarski, C. Dittmarsch & Comp.), Viena 1857, pàg. 24 (digitalitzada).
* (alemany) Constantin von Wurzbach: Bessenig, Josepha Barbara. a: Biographisches Lexikon des Kaiserthums Oesterreich. 26a part: Kaiserlich-königliche Hof- und Staatsdruckerei, Viena, 1874, pàg. 369 (digitalitzada).
* (alemany) Hiroko Hirasawa, Josepha Barbara von Auernhammer. Schülerin Mozarts, Pianistin, Komponistin, Viena 1993, tesi de diplomatura a la Universitat de Viena
* (alemany) Regina Nopp, Komponistinnen zur Zeit der Wiener Klassik, Linz 1996
* (anglès) Michael Lorenz, New and Old Documents Concerning Mozart's Pupils Barbara Ployer and Josepha Auernhammer, a: Eighteenth-Century Music, vol. 3 (2006), núm. 2, pàg. 311-322
* (alemany) Melanie Unseld, „Studiren […] und Metier davon zu machen“. Mozarts Schülerinnen Josepha Auernhammer und Babette Ployer, a: „Ein unerschöpflicher Reichthum an Ideen…“ Komponistinnen zur Zeit Mozarts, ed. d'Elena Ostleitner i Gabriele Dorffner (= Frauentöne, volum 6), Strasshof / Viena / Bad Aibling: 4/4 Verlag 2006, pp. 41–52
* Helmut Breidenstein. Mozarts Tempo-System: Ein Handbuch für die professionelle Praxis (en alemany). 3a edició. Tectum Wissenschaftsverlag, 2019, p. 256. ISBN 9783828872011.

## Notes

* ↑ (anglès) Rita Seblin: "A Problem Solved: The Identity of Georg Friedrich Richter" Arxivat 2012-09-17 a Wayback Machine., Newsletter of the Mozart Society of America, Volum XIII, número 2, 27 d'agost de 2009. pàgs. 5-8

## Enllaços externs

* «Bibliografia relacionada amb Josepha Barbara Auernhammer» (en alemany). Al catàleg de la Biblioteca Nacional d'Alemanya.
* (alemany) Article biogràfic al diccionari Europäische Instrumentalistinnen des 18. und 19. Jahrhunderts, Sophie Drinker Institut, Bremen
* (alemany) Article sobre Josepha Barbara Auernhammer a „Musik und Gender im Internet“ Arxivat 2019-06-09 a Wayback Machine. (MUGI)
* Sis variacions sobre un tema hongarès a YouTube.